## Kultuuriministeerium

## Suur-Karja 23,

## Tallinn 10148

## min@kul.ee

## Meie 4. juuni 2024 nr 1.1-5/12

**SA Eesti Vabaõhumuuseumi täiendus 06.02.2024 esitatud taotlusele**

SA Eesti Vabaõhumuuseum taotles Kuie koolimajale (RA72) museaalhoone säilimisele eksisteeriva ohu likvideerimiseks algselt 55 000 eurot, millest kultuuriministri 03.04.2024 käskkirja nr 59 alusel ja riigieelarvelise toetuse kasutamise lepingu nr 7-1/158 lisaga 1 (10.04.2024) eraldati SA-le toetus osaliselt summas 30 000 euro. Väljavahetamist vajab museaalhoone katus, kuna olemasolev katusematerjal on pehkinud ja läbijooksud hakkavad kahjustama hoonet. Hoone on kasutuses ka muuseumi hariduskeskusena, mis tähendab, et hoonel tehtavaid töid saab läbi viia ilma muuseumi sisutegevust oluliselt kahjustamata vaid suvel.

Kuie koolimaja katusetöödeks läbi viidud hanke kõige soodsama pakkumuse tegi Saarest Ehitus OÜ summas 58 984.- +km. Lisaks katuseehituse hinna kallinemisele on muuseumis tekkinud ootamatud kulud.

Ootamatud museaalide ja töötingimuste parandamisega seotud kulud:

* Kuie koolimaja katuse tegelik hind on kujunenud prognoosmaksumusest kallimaks - vahe 4 984.- eur
* Seoses RTK energiatõhususe tõstmise taotlusvooruga lisandus Šveitsi villa energiaaudit summas 5 965.- eur
* Planeeritust kallimaks on kujunenud töötingimuste parandamisega seotud Hagemeisteri maja kolimine, sisustamine ning projektitööd (ca` 6000 eurot)
* Seoses mitme museaalhoone rookatuste halva olukorraga esitas SA 25.03.2024 muudatustaotluse, et tõsta sihtotstarbelise remondifondi toetusena muuseumi ekspositsiooniala liigniiskusega seotud kuivendustööde II etapi tööde teostamiseks eraldatud summast 15 000€ museaalhoonete rookatustega seotud kriitiliste tööde katteks. Rookatustega seotud tööde tegelik maksumus on 24 290.- eur. SA ootamatu kulu rookatuste töödele on 9 290.- eur

Kokku on SA Eesti Vabaõhumuuseumi ootamatud kulud ülal loetletud tööde tulemusena 26 239.- eurot.

SA Eesti Vabaõhumuuseum palub seoses ootamatute kuludega museaalide ja töötingimuste parandamiseks täiendavat riigi poolset finantseerimist Kuie koolimaja katuse väljavahetamiseks summas 26 239.- eurot.

*(allkirjastatud digitaalselt)*

Tanel Veeremaa

Juhatuse liige